laion/Wikipedia-Exotic huggingface dataset:
লেফট্যানেন্ট জেনারেল

লেফট্যানেন্ট জেনারেল (ইংরেজি: Lieutenant general) বিভিন্ন দেশের সামরিক বাহিনীর পদবী। এটি সামরিক কর্মকর্তাদের একটি উচ্চপদস্থ পদবী এবং যুদ্ধক্ষেত্রের দ্বিতীয় সর্বোচ্চ ক্ষমতাধর ব্যক্তির পদ এটি। আধুনিক সামরিক বাহিনীতে এ পদটি জেনারেল পদবীর নিচে এবং মেজর জেনারেল পদবীর উপরে। নৌ-বাহিনীর ক্ষেত্রে সম সম্মানের পদবী হচ্ছে ভাইস অ্যাডমিরাল এবং বিমান বাহিনীতে সম সম্মানের পদবী হচ্ছে এয়ার মার্শাল। মার্কিন যুক্তরাষ্ট্র এবং ব্রিটেনে লেফটেন্যান্ট জেনারেলগণ সেনাবাহিনীর কোরের অধিনায়ক হয়ে থাকেন। লেফট্যানেন্ট জেনারেল (অস্ট্রেলিয়া) লেফট্যানেন্ট জেনারেল (বাংলাদেশ) লেফট্যানেন্ট জেনারেল (কানাডা) Kindralleitnant (ইস্তোনিয়া) Kenraaliluutnantti (ফিনল্যান্ড) Generalleutnant (জার্মানি) Altábornagy (হাঙ্গেরি) লেফট্যানেন্ট জেনারেল (ভারত) লেফট্যানেন্ট জেনারেল (প্রজাতন্ত্রী আয়ারল্যান্ড) তেনেনতে জেনেরালে (ইতালি) লেফট্যানেন্ট জেনারেল (নেদারল্যান্ডস) Generalløytnant (নরওয়ে) লেফট্যানেন্ট জেনারেল (পাকিস্তান) Tenente-general (পর্তুগাল) General de corp de armată (রোমানিয়া) (দেখুন Général de corps d'armée (Fr)) লেফট্যানেন্ট জেনারেল (রাশিয়া) লেফট্যানেন্ট জেনারেল(স্পেন) লেফট্যানেন্ট জেনারেল (শ্রীলঙ্কা) Generallöjtnant (সুইডেন) Pol tho (থাইল্যান্ড) লেফট্যানেন্ট জেনারেল (যুক্তরাজ্য) লেফট্যানেন্ট জেনারেল (যুক্তরাষ্ট্র) Trung tướng (Vietnam) Generalleutnant (Austrian Army) Lt général/Lt generaal (Belgian Land Component) Generalløjtnant (Royal Danish Army) Kenraaliluutnantti / generallöjtnant (Finnish Army) Generalleutnant (German Army) Lieutenant general -فريق (Egyptian Army) Αντιστράτηγος (Greek Army) Altábornagy (Hungarian Army) Luitenant-generaal (Royal Netherlands Army) Generalløytnant (Royal Norwegian Army) Generallöjtnant (Swedish Army) Pol tho (Royal Thai Army) Lieutenant-General (Russian Federation) Lieutenant general (United States Army) Generalløjtnant (Royal Danish Air Force) Kenraaliluutnantti/Generallöjtnant (Finnish Air Force) Luitenant-Generaal (Royal Netherlands Air Force) Lieutenant General (United States Air Force) General pukovnik (ক্রোয়েশিয়া, বসনিয়া ও হার্জেগোভিনা) General potpukovnik (সার্বিয়া) Generalpodpolkovnik (স্লোভেনিয়া) Général de corps d'armée (ফ্রান্স) Sepah-Bod (ইরান) Farig فريق (সৌদি আরব) Rav Aluf (ইসরায়েল) Generale di Corpo d'Armata (ইতালি) Chūshou 中将 (জাপান) Jungjang (উত্তর কোরিয়া) Chungjang (দক্ষিণ কোরিয়া) Generał broni (পোল্যান্ড) Korpskommandant/Commandant de corps (সুইজারল্যান্ড) General de División (মেক্সিকো) General de Ejército (চিলি) Korgeneral (তুরস্ক) Trung tướng and Phó Đô đốc (ভিয়েতনাম) Général de corps d'armée (ফ্রান্স) Rav Aluf (ইসরায়েল) Generale di Corpo d'Armata (ইতালি) Gruppenführer (Waffen-SS) Feldmarschallleutnant (Austro-Hungarian Army) Comparative military ranks British and United States military ranks compared Israel Defense Forces ranks Officers' rank insignia ওয়েব্যাক মেশিনে আর্কাইভকৃত ১৫ সেপ্টেম্বর ২০০৮ তারিখে, British Army Website. Retrieved 2008-10-25.
স্যামুয়েল টিকেল

কর্নেল স্যামুয়েল রিচার্ড টিকেল (১৯ আগস্ট, ১৮১১ - ২০ এপ্রিল, ১৮৭৫) একজন ব্রিটিশ সেনা কর্মকর্তা, চিত্রশিল্পী ও পক্ষীবিদ। তার প্রধান কর্মক্ষেত্র ছিল ভারত ও বার্মায় (তৎকালীন মায়ানমার)। টিকেল ভারতের কটকে জন্মগ্রহণ করেন। ইংল্যান্ডে পড়াশোনা শেষ করে তিনি ভারতে ফিরে আসেন এবং উনিশ বছর বয়সে বেঙ্গল নেটিভ ইনফ্যান্ট্রিতে যোগদান করেন। ১৯৪০ সাল পর্যন্ত তিনি বাংলায় অবস্থান করেন। পরবর্তীতে তাকে ব্রায়ান হজসনের রক্ষীবাহিনীর প্রধান করে কাঠমুন্ডুতে প্রেরণ করা হয়। ১৯৪৩ সালে তিনি বাংলায় ফেরৎ আসেন। ১৯৪৭ সালে তাকে ক্যাপ্টেন পদমর্যাদা দিয়ে মায়ানমারে পাঠানো হয়। ভারতে অবস্থানকালে তিনি সেখানকার স্তন্যপায়ী ও পাখি সম্পর্কে গুরুত্বপূর্ণ অবদান রাখেন। পর্যবেক্ষণ ও নমুনা সংগ্রহের মাধ্যমে তিনি সে অঞ্চলের জীববৈচিত্র্য সম্পর্কে নতুন নতুন মূল্যবান তথ্য আবিষ্কার করেন। জার্নাল অফ দ্য এশিয়াটিক সোসাইটি অফ বেঙ্গল- এর ১৭তম খণ্ডে তিনি মূল্যবান অবদান রাখেন। ১৮তম খণ্ডে তিনি বার্মা সম্পর্কে একটি রিপোর্ট লেখেন। তিনি অর্নিথগনমোন ও ওল্ড লগ এই দুই ছদ্মনামে লিখতেন। ১৮৬৫ সালে তিনি অবসর গ্রহণ করেন এবং চ্যানেল দ্বীপপুঞ্জে স্থায়ী হন। ১৮৭০ সালে চোখের প্রদাহে তিনি তার দৃষ্টিশক্তি হারান। ইলাস্ট্রেশন অফ ইন্ডিয়ান অর্নিথোলজি নামক একটি বইয়ের উপর তিনি কাজ করছিলেন, দৃষ্টিশক্তি হারানোর ফলে তার এ কাজ বন্ধ হয়ে যায়। মৃত্যুর আগে তার এ অসমাপ্ত কাজটি তিনি জ্যুলজিক্যাল সোসাইটি অব লন্ডনে দান করে যান। চেল্টেনহ্যামে ১৮৭৫ সালে তিনি মৃত্যুবরণ করেন। কয়েক প্রজাতির নাম টিকেলের নামে রাখা হয়েছে। প্রজাতিগুলো হল: টিকেলের বাদামি ধনেশ, Anorrhinus tickelli টিকেলের দামা, Turdus unicolor টিকেলের ফুলঝুরি, Dicaeum erythrorhynchos টিকেলের পাতাফুটকি, Phylloscopus affinis একটি প্রজাতির নাম তার স্ত্রীর নামে রাখা হয়েছে: টিকেলের নীলচুটকি, Cyornis tickelliae Walden, Arthur Viscount (১৮৭৬)। "Notes on the late Colonel Tickell's manuscript Work entitled "Illustrations of Indian Ornithology""। Ibis। 18 (3): 336–357। ডিওআই:10.1111/j.1474-919X.1876.tb06930.x।
সংরক্ষণ অবস্থা

কোন একদল জীব পৃথিবীতে কি হারে বেঁচে আছে এবং ভবিষ্যতে তাদের বিলুপ্ত হওয়ার সম্ভাবনা কতটুকু তা তাদের সংরক্ষণ অবস্থার মাধ্যমে প্রকাশ করা হয়। সাধারণত প্রজাতিকে একক ধরে সংরক্ষণ অবস্থা বিচার করা হয়। কেবলমাত্র জীবের মোট সংখ্যা বিবেচনায় এনে তাদের সংরক্ষণ অবস্থা বিচার করা হয় না। সময়ের সাথে সাথে তাদের সংখ্যা বৃদ্ধি বা হ্রাসের হার, সফল প্রজননের হার, জীবনধারণের জন্য হুমকিসমূহ ইত্যাদি বিষয়ও বিবেচনায় আনা হয়। বিশ্বব্যাপী বিভিন্ন প্রজাতির প্রাণী ও উদ্ভিদের সংরক্ষণ অবস্থা প্রকাশ করার জন্য আইইউসিএন বিপদগ্রস্ত প্রজাতিসমূহের লাল তালিকা একটি জনপ্রিয় ও স্বীকৃত তালিকা। প্রক্রিয়াটিতে বিপদগ্রস্ত প্রজাতিসমূহকে বিপদগ্রস্ততার মাত্রার ভিত্তিতে তিনটি বিভাগে বিভক্ত করা হয়েছে: মহাবিপন্ন, বিপন্ন এবং সংকটাপন্ন। বিলুপ্ত ও বন্য পরিবেশে বিলুপ্ত প্রজাতিগুলোও এ তালিকায় স্থান পেয়েছে। যেসব প্রজাতির বিপদগ্রস্ততার হার কম তাদেরকে প্রায়-বিপদগ্রস্ত ও ন্যূনতম বিপদগ্রস্ত এই দুই শ্রেণীতে ফেলা হয়েছে। Search আইইউসিএন লাল তালিকা IUCN Red List Categories and Criteria Version 3.1
টিম বার্নার্স-লি

স্যার টিমোথি জন "টিম" বার্নার্স-লি (ইংরেজি: Tim Berners-Lee; জন্ম: ৮ জুন ১৯৫৫; টিমবিএল নামেও যিনি পরিচিত) পেশায় একজন ব্রিটিশ পদার্থবিদ, কম্পিউটার বিজ্ঞানী, এমআইটি অধ্যাপক, এবং ওয়ার্ল্ড ওয়াইড ওয়েবের জনক এবং ওয়ার্ল্ড ওয়াইড ওয়েব কনসোর্টিয়ামের পরিচালক। তিনি ওয়ার্ল্ড ওয়াইড ওয়েব ফাউন্ডেশনের প্রতিষ্ঠাতা। টিম বার্নার্স-লি শিন মাউন্ট প্রাইমারী স্কুলে ভর্তি হন এবং পরবর্ত্তীকালে দক্ষিণ-পশ্চিম লন্ডনের এমানুয়েল স্কুলে ১৯৬৯ থেকে ১৯৭৩ সাল পর্যন্ত শিক্ষাগ্রহণ করেন। এরপর তিনি ১৯৭৩ থেকে ১৯৭৬ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞানে পড়াশোনা করেন এবং তিনি সেখানে প্রথম শ্রেণী অর্জন করেন। টিম বার্নার্স-লি সার্ন এ ১৯৮০ সালের জুন থেকে ডিসেম্বর পর্যন্ত কর্মরত ছিলেন। ১৯৮৪ সালে তিনি পুনরায় সার্ন এ যোগদান করেন। তিনি ১৯৮৯ সালে ওয়েবের ধারণা দেন৷ তখন তিনি সিইআরএন ল্যাবে সফটওয়্যার প্রকৌশলী হিসেবে কর্মরত ছিলেন। সিইআরএন ল্যাব হচ্ছে বৈজ্ঞানিক গবেষণাগার, যেখানে বৈজ্ঞানিক লব্ধ ফলাফলের জন্য যে ডেটাবেজ ব্যবহার করা হতো। তার লক্ষ ছিল কীভাবে একটি কম্পিউটারে তথ্য রেখে তা অন্য কম্পিউটার থেকে একসেস করা যায়।এই ধারণা থেকেই ওয়েবের উদ্ভব। তিনি তখন একটি পূর্ণাঙ্গ ওয়েবসাইট তৈরি করেন৷ বর্তমানে তিনি ওয়ার্ল্ড ওয়াইড ওয়েব কনসোর্টিয়াম ডিরেক্টর পদে অধিষ্ঠিত এবং পরবর্তী কালে ওয়ার্ল্ড ওয়াইড ওয়েব ফাউন্ডেশন প্রতিষ্ঠা করেন। সম্মানসূচক ডক্টরেট অব সায়েন্স, হার্ভার্ড বিশ্ববিদ্যালয়, ২০১১ সম্মানসূচক ডক্টরেট অব সায়েন্স, ম্যানচেস্টার বিশ্ববিদ্যালয়, ২০০৮ অর্ডার অব মেরিট নাইট কমান্ডার অব দ্য ব্রিটিশ এম্পায়ার ফেলো অব দ্য রয়েল সোসাইটি ফেলো অব দ্য রয়েল একাডেমী অব ইঞ্জিনিয়ারিং ফেলো অব দ্য রয়েল সোসাইটি অব আর্টস "BERNERS-LEE, Sir Timothy (John)"। Who's Who 2014, A & C Black, an imprint of Bloomsbury Publishing plc, 2014; online edn, Oxford University Press। (সদস্যতা প্রয়োজনীয়) "Lunch with the FT: Tim Berners Lee". Financial Times. "Faces of the week"। Archived from the original on ৭ এপ্রিল ২০১৪। সংগ্রহের তারিখ ৮ এপ্রিল ২০১৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
অ্যাডওয়ার্ড ব্লাইদ

অ্যাডওয়ার্ড ব্লাইদ (২৩ ডিসেম্বর, ১৮১০ - ২৭ ডিসেম্বর, ১৮৭৩) একজন ব্রিটিশ প্রাণিবিজ্ঞানী এবং পক্ষীবিদ। পেশায় তিনি ছিলেন একজন ওষুধ বিক্রেতা। তিনি ভারতীয় প্রাণিবিজ্ঞানের অন্যতম প্রতিষ্ঠাতা। ব্লাইদ ১৮১০ সালে লন্ডনে জন্মগ্রহণ করেন। রয়েল এশিয়াটিক সোসাইটি অফ বেঙ্গলের জাদুঘরের কিউরেটর হিসেবে যোগদান করার উদ্দেশ্যে তিনি ১৮৪১ সালে ভারত সফর করেন। ১৮৪৯ সালে ক্যাটালগ আব দ্য বার্ডস আব এশিয়াটিক সোসাইটি প্রকাশের মাধ্যমে তিনি জাদুঘরের ক্যাটালগের প্রভূত উন্নতি সাধন করেন। ভারত, বিশেষ করে বাংলার পাখি সম্পর্কে তার ব্যাপক অবদান রয়েছে। তিনি নিজে মাঠ পর্যায়ে কাজ না করলেও হিউম, টিকেল, সুইনহো ও আরও অনেকের তথ্য, বিবরণ এবং তাদের সংগৃহীত পাখির নমুনার বর্ণনা দিয়েছেন। ১৮৬২ সালে অসুস্থ হয়ে যাওয়ার আগ পর্যন্ত তিনি জাদুঘরের কিউরেটর হিসেবে কর্মরত থাকেন। একই বছর তিনি ইংল্যান্ডে ফেরত যান। মৃত্যুর পর ১৮৮১ সালে তার The natural history of the Cranes প্রকাশিত হয়। ব্লাইদের নামানুসারে কয়েকটি প্রজাতির নামকরণ করা হয়েছে। সেগুলোর মধ্যে ব্লাইদের শিকরেঈগল, ব্লাইদের তুলিকা, ব্লাইদের পাতাফুটকি, ব্লাইদের মাছরাঙা অন্যতম। Blyth, Edward (১৮৮১)। The natural history of the cranes। R H Porter।  Archives of Charles Darwin and his correspondence with Blyth
একাদশ শ্রেণীর মৌল

টেমপ্লেট:পর্যায় সারণি (একাদশ শ্রেণী) একাদশ শ্রেনীর মৌল বলতে পর্যায় সারণির ১১তম শ্রেণীর অধিনে রয়েছে এমন মৌলগুলোকে বুঝানো হয়ে থাকে। তামা (Cu), রূপা (Ag), সোনা (Au), রন্টজেনিয়াম (Rg) ইত্যাদি অবস্থান্তর ধাতুর সমন্বয়ে গঠিত হয়েছে এই শ্রেণী। মৌলসমূহের ইলেকট্রন বিন্যাসের উপর ভিত্তি করে এই শ্রেণী বিন্যাস করা হয়েছে। এই ধাতুগুলো বিভইন্ন সময় ধাতব মুদ্রা তৈরীতে ব্যবহার করা হতো। এর পাশাপাশি অ্যালুমিনিয়াম, সীসা, নিকেল, স্টেইনলেস স্টীল, টিন, দস্তা ইত্যাদি ধাতুগুলো বর্তমানে মুদ্রা তৈরীতে ব্যবহার করা হয়। এই সকল ধাতুগুলোকে একত্রে "মুদ্রার ধাতু" বলা হয়। এই মৌলসমূহের ভৌত রাসায়নিক ধর্মসমূহের জন্য এই ধাতুগুলোকে এই বিশেষ ধরনের কাজে ব্যবহার করা হয়। বৈশিষ্টসমূহের মধ্যে রয়েছে সনাক্তকরণ সুবিধা, মরিচা প্রতিরোধিত ক্ষমতা , স্থায়িত্ব ইত্যাদি। এছাড়া ধাতু হিসাবেও এই মূল্যবান। অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়। তবে রন্টজেনিয়ামের বৈশিষ্ট্যগুলো এই শ্রেণীর অন্যান্য মৌলগুলো থেকে কিছুটা ব্যতিক্রম। গ্রুপ ১১ এর সকল মৌলসমূহ আপেক্ষিকভাবে নিষ্ক্রিয়, জারণ-প্রতিরোধী ধাতু। কপার এবং সোনা হল বর্ণযুক্ত।
বাংলা খেঁকশিয়াল

বাংলা খেঁকশিয়াল (বৈজ্ঞানিক নাম: Vulpes bengalensis) একপ্রজাতির খেঁকশিয়াল।একে বিভিন্ন স্থানে বিভিন্ন নামে ডাকা হয়। বাংলায় একে হেড়ল নামে ডাকা হয়।কয়েক বছরে এদের সংখ্যা কমছে, তবে আশঙ্কাজনক হারে গিয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত। বাংলা খেঁকশিয়াল একটি মাঝারি আকৃতির স্তন্যপায়ী প্রাণী। এদের মাথাসহ দেহের দৈর্ঘ্য ৪৫-৬০ সেমি এবং লেজ ২৫-৩৫ সেমি। ওজন ১.৮-৩.২ কেজি। মাজল সরু এবং মাজলের উপরের অংশে লোমের ছোট পট্টি চোখে পড়ে। কান দেহের তুলনায় বড়। মাথা সরু। লেজ দেহের অর্ধেকেরও বেশি লম্বা। আঙুলের উপর ভর করে চলাফেরা করে। সামনের পায়ে আঙুল পাঁচটি ও পিছনে চারটি। ছেদন দন্ত তীক্ষ্নসূঁচালো ও পেষন দন্ত সুগঠিত। দন্ত সংকেত: কর্তন ৩/৩; ছেদন ১/১; অগ্রপেষন ৪/৪; পেষন ২/৩। মৌসুম ও বয়সভেদে বাংলা খেঁকশিয়ালের বর্ণের তারতম্য হয়ে থাকে। পিঠ সাদা ডোরাসহ লালচে-ধূসর। দেহের পাশ পিঠের তুলনায় বেশি ধূসর। দেহতল সাদাটে। বুকের নিচের অংশ ও তলপেট ফ্যাকাশে লালচে-হলুদ কিংবা হালকা পীত-সাদা। অবসারণীর দিকে লালচে ভাব বেশি। এর কাঁধে কোন আড়াআড়ি ফিতার মত দাগ থাকে না। পায়ের বাইরের অংশ উজ্জ্বল লালচে। চোখের সামনে মাজলের পাশে একটি করে কালো চিতি থাকে। কানের বাইরের অংশ ধূসর ও ভিতরের অংশ সাদাটে। ঋতু ও উপপ্রজাতি ভেদে পিঠের পিলেজের রঙে তারতম্য হতে পারে। তবে সাধারণত পিলেজ তামাটে-ধূসর। কানের কালচে-বাদামি পিলেজের প্রান্তদেশ কালো। বাংলা খেঁকশিয়ালের সবচেয়ে চোখে পড়ার মত অঙ্গটি হল এর বড় ঝাঁকড়া লেজ। লেজ ধূসর ও লেজের উপরিভাগ লালচে। লেজের আগা কালো। কেবল আর্দ্র বনাঞ্চল ও চরম শুষ্ক এলাকা ছাড়া ভারতীয় উপমহাদেশের বেশিরভাগ অঞ্চলে এদের দেখা যায়। উত্তরে হিমালয়ের পাদদেশে নেপালের তেরাই অঞ্চল থেকে ভারতের একেবারে দক্ষিণ পর্যন্ত এবং পশ্চিমে পাকিস্তানের সিন্ধু উপত্যকা থেকে পূর্বে বাংলাদেশ পর্যন্ত এদের বিস্তৃতি সীমাবদ্ধ। Vulpes bengalensis, The IUCN Red List of Threatened Species এ বাংলা খেঁকশিয়াল বিষয়ক পাতা। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী প্রাণী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৪৪। বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫১৩ Johnsingh, A. and Jhala, Y. 2004. Vulpes bengalensis (Shaw, 1800). In: Canids: Foxes, Wolves, Jackles, and Dogs. Status Survey and Conservation Action Plan, 2004. pp. 219-222. IUCN/SSC Canid Specialist Group: Bengal Fox BBC - Science & Nature - Wildfacts - Indian fox, Bengal fox আর্কাইভইজে আর্কাইভকৃত ২১ জুলাই ২০১২ তারিখে Status of Indian Fox টেমপ্লেট:Carnivora
ডিজিটাল ইলেকট্রন বিজ্ঞান

ডিজিটাল ইলেকট্রনিক্স ডিজিটাল ইলেকট্রন বিজ্ঞান বা ইংরেজি পরিভাষায় ডিজিটাল ইলেকট্রনিক্স (Digital Electronics) একটি ধারাবাহিক পরিসীমার পরিবর্তে অ্যানালগ স্তরের বিযুক্ত ব্যান্ড অনুযায়ী সংকেত প্রতিনিধিত্ব করে। একটি ব্যান্ডের মধ্যে সকল স্তরে সংকেত অবস্থা প্রতিনিধিত্ব করে। অপেক্ষাকৃত উৎপাদনের সহনশীলতার কারণে অ্যানালগ সংকেত স্তরে ছোট পরিবর্তনে, সংকেত শিথিলতা বা পরাশ্রয়ী গোলমাল বিযুক্ত আচ্ছাদক অনুপস্থিত থাকে না, এবং এর ফলে সংকেত অবস্থা সংবেদনশীল বর্তনী দ্বারা উপেক্ষা করা হয়। ডিজিটাল শব্দের অর্থ যে সংকেত বা প্রতীকের দুটি নির্ধারিত স্তর থাকে। কোনো অজানা অবস্থা থাকে না এবং যার স্তর দুটি সময়ের সাথে ধাপে ধাপে পরিবর্তিত হয় এবং ধাপসমূহের মান নির্দিষ্ট থাকে। ইলেক্ট্রনিক্সের যে শাখায় সংখ্যা (ডিজিটাল), সংকেত এবং বিভিন্ন ডিজিটাল বর্তনীতে এর গঠন, কার্য-প্রণালী, ইলেকট্রনিক্সের গঠন সম্পর্কে বিস্তারিত বিশ্লেষণ ও আলোচনা করা হয় তাকে ডিজিটাল ইলেক্ট্রনিক্স বলে। কম্পিউটার ও মোবাইল ডিজিটাল ইলেক্ট্রনিক্সের একটি জনপ্রিয় উদাহরণ। ডিজিটাল বর্তনী তৈরী হয় লজিক গেট, মাল্টিপ্লেক্সের, ডিকোডার ইত্যাদি দিয়ে। ডিজিটাল ইলেক্ট্রনিক্স হল ইলেক্ট্রনিক্সের এমন একটি শাখা যা বুলিয়ান যুক্তিবিজ্ঞান ব্যবহার করে এবং বৈদ্যুতিন যুক্তিবিজ্ঞান দ্বারা তৈরী ইলেক্ট্রনিক্স। ডিজিটাল সার্কিট একটি সুবিধা এনালগ সার্কিট তুলনায় উপস্থাপিত সংকেত ডিজিটালরূপে গোলমাল ছাড়া প্রেরণে করা যাবে। উদাহরণস্বরূপ, একটি অবিচ্ছিন্ন অডিও সংকেত, 1s এবং 0s একটা ক্রম হিসাবে প্রেরিত সংকেতের ত্রুটির জন্য 1s এবং 0s এর মধ্যে সহজে ভুল/ত্রুটি সনাক্তকরণ করা যাবে। দুটি স্থর থাকায় সহজেই ভুল ত্রুটি নির্নয় করা যায়। সিগন্যাল প্রসেসিং এর জন্য ব্যবহৃত যন্ত্রপাতি সহজলভ্য ও দামে সস্তা। কিছু ক্ষেত্রে, ডিজিটাল বর্তনী একই কাজ করতে অ্যানালগ বর্তনীর তুলনায় বেশি শক্তির ব্যবহার করে, এই সকল ক্ষেত্রে বেশি তাপ উৎপদান হয় যা নিয়ন্ত্রণে সার্কিটের জটিলতা এবং ব্যয় বেড়ে যায় ডিজিটাল সার্কিট কখনও কখনও বিশেষ করে ছোট মাত্রায় ব্যবহার আরো ব্যয়বহুল। Paul Horowitz and Winfield Hill, The Art of Electronics 2nd Ed. Cambridge University Press, Cambridge, 1989 আইএসবিএন ০-৫২১-৩৭০৯৫-৭ page 471 উইকিমিডিয়া কমন্সে ডিজিটাল ইলেকট্রন বিজ্ঞান সংক্রান্ত মিডিয়া রয়েছে। Lessons in Electric Circuits - Volume IV (Digital) MIT OpenCourseWare introduction to digital design class materials ("6.004: Computation Structures")
স্টিভেন পিংকার

স্টিভেন আর্থার পিংকার (জন্ম ১৮ই সেপ্টেম্বর, ১৯৫৪, মন্ট্রিয়ল, কানাডা) একজন খ্যাতিমান মার্কিন পরীক্ষামূলক মনোবিজ্ঞানী (experimental psychologist) ও সংজ্ঞানাত্মক বিজ্ঞানী (cognitive scientist)। তিনি একজন জনপ্রিয় বিজ্ঞান লেখক ও বিবর্তনবাদী মনোবিজ্ঞান (evolutionary psychology) ও মনের পরিগণনামূলক তত্ত্বের (computational theory of mind) উৎসাহী প্রবক্তা। সাধারণের জন্য লেখা তার পাঁচটি বই – The Language Instinct, How the Mind Works, Words and Rules, The Blank Slate, ও The Stuff of Thought – বহু পুরস্কার জিতেছে। পিংকার মূলত দৃষ্টিগত সংজ্ঞান (visual cognition) ও শিশুদের ভেতর ভাষার বিকাশ (language development) নিয়ে গবেষণা করেন। ভাষা মানুষের একটি স্বাভাবিক প্রবৃত্তি, কোন অর্জিত কৌশল নয় - এ মতবাদের প্রচলক হিসেবে পিংকার বিখ্যাত।
শাহীন ফৌজ

পাকিস্তান শাহীন ফৌজ সাবেক পূর্ব পাকিস্তানের (বর্তমানে বাংলাদেশ) একটি বিলুপ্ত জাতীয় শিশু-কিশোর প্রতিষ্ঠান, যা ১৯৬৩ সালে আত্নপ্রকাশ করে। ইসলামী আদর্শভিত্তিক এ প্রতিষ্ঠানটি এক দশক কাল পর্যন্ত অত্যন্ত সক্রিয় ভূমিকা পালন করে। সাবেক পূর্ব পাকিস্তান ছাড়াও পশ্চিম পাকিস্তানের লাহোর ও করাচীতে এর দুটি শাখা ছিল। এ সংগঠনের প্রতিষ্ঠতা সভাপতি ছিলেন সরকারি কর্মকর্তা নূর মোহাম্মদ আকন (সাবেক সহকারী সচিব)। এ সংগঠনের কেন্দ্রীয় কমিটিতে উল্লেখযোগ্য যারা ছিলেন ব্যারিষ্টার মোহাম্মদ কোরবান আলী, শাহ আব্দুল হান্নান (সাবেক সচিব), বিজ্ঞানী এ,কে,এম, মোসলেম উদ্দীন, ডক্টর হাবিবুল্লাহ, মুহসীন উদ্দিন। মুরুব্বী ও অভিভাবকদেরকে নিয়ে গঠিত হত কেন্দ্রীয় কমিটি এবং তাদের মধ্য থেকে একজন সভাপতির দায়িত্ব পালন করতেন। এর প্রতিষ্ঠতা সভাপতি ছিলেন জনাব নুর মোহাম্মদ আকন। তিনি ১৯৬৩ সাল থেকে ১৯৬৭ সাল পর্যন্ত দায়িত্ব পালন করেন। পরবর্তীতে মুহাম্মদ মতিউর রহমান ১৯৬৭ থেকে ১৯৭১ সাল পর্যন্ত সভাপতির দায়িত্ব পালন করেন। অনূর্ধ্ব ষোল বছরের যে কেহ তার অভিভাবকের অনুমতিক্রমে শাহীন ফৌজের সদস্য হতে পারত। শাহীন ফৌজের সদস্যদেরকে নিয়ে এলাকা ভিত্তিক শাখা গঠিত হত। প্রতিটি শাখার একজন করে পরিচালক থাকত। শাহীন ফৌজের প্রতিষ্ঠালগ্ন থেকে এর পরিচালক ছিলেন কাজী শামসুল হক। তিনি সাপ্তাহিক জাহানে নও পত্রিকায় শাহিনের মাহফিল নামে একটি পাতা সম্পাদনা করতেন। সে সুবাদে তিনি শাহিন ভাই হিসাবে পরিচিতি লাভ করেছিলেন। জাহানে নও পত্রিকার শাহিনের মাহফিল পাতায় শাহিন সমাচার নামে একটি কলামে শাহীন ফৌজের কার্যক্রম প্রকাশিত হত। কাজী শামসুল হক ১৯৭০ সাল পর্যন্ত শাহীন ফৌজের পরিচালকের দায়িত্ব পালন করেন। এর পরে ১৯৭০ এবং ১৯৭১ সালে শাহীন ফৌজের পরিচালকের দায়িত্ব পালন করেন মাসুদ আলী। কাজী শামসুল হক (শাহিন ভাই) বর্তমানে নিউইয়ার্ক প্রবাসী। সেখানে বসেই “এখন সময়” নামের একটি সাপ্তাহিক পত্রিকা প্রকাশ করছেন। শাহীন ফৌজের প্রথম কাতারের সদস্য ছিলেন বর্তমানে বিশিষ্ট রাজনৈতিক বিশ্লেষক এ কলামিস্ট শাহ আব্দুল হালিম, যোগ ফাউন্ডেশনের মহাপরিচালক শহীদ আল বুখারী, মওসুমী ইন্ডাস্ট্রিজের চেয়ারম্যান কাজী মাহতাব উদ্দীন আহমদ, দৈনিক ইনকিলাবের বার্তা সম্পাদক মোহাম্মদ মুসা এ বিশিষ্ট চিকিৎসক ডা. শামসুদ্দৌলা প্রমুখ। ১৯৭১ সালের পরে এ সংগঠনের আর কোন কার্যাকলাপ লক্ষ্য করা যায় নাই। [মুহাম্মদ মতিউর রহমানঃ জীবন ও কর্ম - সম্পাদনা মাহবুবুল হক, প্রকাশক: হেরা পাবলিকেশন্স, প্রকাশকাল: এপ্রিল ২০০৯] উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "test" নামটি একাধিক বার সংজ্ঞায়িত করা হয়েছে
ভিনেগার

ভিনেগার এসিটিক এসিডের (CH3COOH) ৬-১০% (৪-১০% স্বল্প পরিমান বিজ্ঞানীর মতে) পানির মিশ্রণে তৈরি। চিনি বা ইথানলকে গাজন প্রক্রিয়ার মাধ্যমে এসিটিক এসিডে পরিণত করা হয়। এটি সাধারণতঃ রান্নাকর্মে ব্যবহৃত হয়। এটি মদ কিংবা আপেলের রস দিয়ে উৎপন্ন এলকোহল, ফলের রস ইত্যাদি জাতীয় তরল পদার্থ সহযোগে ভিনেগার তৈরীতে ব্যবহার করা হয়। উক্ত তরলে ইথানল দ্রবীভূত হয়ে ভিনেগারে রূপান্তরিত করে। নির্দিষ্ট ব্যাকটেরিয়া ব্যবহার করেও এটি প্রস্তুত হয়। রান্নাকর্মে প্রায়শঃই আচার-চাটনী ও সালাদে এটি ব্যবহার করা হয়। ইতালীয় রান্নায় ভিনেগার, তৈল এবং লবণ আবশ্যকীয় উপাদান হিসেবে বিবেচিত। গৃহস্থালী পরিষ্কার, পুড়ে যাওয়া, চিকিৎসায় পথ্য ইত্যাদি বহুবিধ ক্ষেত্রে এর সার্থক প্রয়োগ ঘটেছে। ভিনেগার হাজার হাজার বছর পূর্বে তৈরি করা হয়েছে এবং মানুষের দ্বারা ব্যবহৃত। ৩০০০ খ্রি.পূর্বে মিশরে এটি পাওয়া যায়। সাধারণ ভিনেগার আপেল সাইডার ভিনেগার ভিনেগারে বিভিন্ন রকমের ফলমূল যেমন: আপেল, আঁখ, নারিকেল, খেজুর, নাশপাতি, টমে৩০০০ স্য হিসেবে চাউল, গম সহ মধু দিয়ে প্রস্তুত করা হয়। এ সকল ফল বা শস্যের নামানুসারে ভিনেগারের নামকরণ করা হয়ে থাকে। অধিকাংশ ফলের ভিনেগার ইউরোপে প্রস্তুত করা হয়। স্বতন্ত্র ফল দিয়ে প্রস্তুত এ সকল ভিনেগার উচ্চ মূল্যে বিক্রয়ের আদর্শ বাজার হিসেবে চিহ্নিত। এছাড়াও, কোরিয়া, চীনেও ফল দিয়ে ভিনেগার প্রস্তুত করে থাকে। স্বাদ অক্ষুণ্ন ও গন্ধযুক্ত করতে মশলাজাতীয় উপাদানের প্রয়োগ লক্ষ্য করা যায়। ব্রিটিশ দ্বীপপুঞ্জগুলো সামুদ্রিক খাবারের স্টলে ভিনেগারের মধ্যে মরিচ ব্যাপকভাবে প্রভাব বিস্তার করেছে। মিষ্টিজাতীয় ভিনেগার ক্যান্টনিজ উদ্ভূত যা চাউল ও চিনির সাথে আদাজাতীয় মসলা ব্যবহার করা হয়। Das, Bhagwan; Sarin, J. L. (১৯৩৬)। "Vinegar from Dates"। Industrial & Engineering Chemistry। 28 (7): 814। ডিওআই:10.1021/ie50319a016।  Forbes, Robert James (১৯৭১)। "Studies in Ancient Technology"।  Holzapfel, Lisa Solieri, Paolo Giudici, editors ; preface by Wilhelm (২০০৯)। Vinegars of the world (Online-Ausg. সংস্করণ)। Milan: Springer। পৃষ্ঠা 22–23। আইএসবিএন 9788847008663। Cleopatra dissolves pearls in vinegar [...] vinegar is quite often mentioned, is the Bible, both in the Old and in the New Testament.  "What is Fruit Vinegar?". vinegarbook.net. Retrieved June 10, 2010 Gasoline from Vinegar MIT Technology Review Vinegars of the World.[স্থায়ীভাবে অকার্যকর সংযোগ] Solieri and Giudici, আইএসবিএন ৯৭৮-৮৮-৪৭০-০৮৬৫-৬ টেমপ্লেট:Vinegar উইকিমিডিয়া কমন্সে ভিনেগার সংক্রান্ত মিডিয়া রয়েছে।
রবার্ট সুইনহো

রবার্ট সুইনহো (১ সেপ্টেম্বর, ১৮৩৬ - ২৮ অক্টোবর, ১৮৭৭) একজন ব্রিটিশ প্রকৃতিবিদ। পেশায় তিনি ছিলেন ফরমোজায় (বর্তমান তাইওয়ান) বৃটেনের একজন কূটনীতিক। দক্ষিণ ও দক্ষিণ-পূর্ব এশিয়ার অসংখ্য পাখি প্রজাতি তিনি আবিষ্কার করেন। তার মধ্যে সুইনহোর মথুরার (Lophura swinhoii) নাম তার নামে রাখা হয়েছে। ছোটবেলা থেকেই সুইনহো বিভিন্ন প্রজাতির পাখি সম্পর্কে আগ্রহী হয়ে ওঠেন। তিনি বিভিন্ন প্রজাতির ব্রিটিশ পাখি, তাদের বাসা ও ডিম নিয়ে ছোটখাটো একটি সংগ্রহ গড়ে তোলেন। হেনরি স্টিভেনসনের সাথে তার প্রথম রচনা প্রকাশিত হয় ১৮৫৪ সালে। একই বছর চার্লস ডারউইন এবং আলফ্রেড রাসেল ওয়ালেস প্রাকৃতিক নির্বচন সম্পর্কে তাদের নিজ নিজ মতবাদ প্রকাশ করেন। সুইনহো ডারউইনের মতবাদে অনুপ্রানিত হন আর ১৮৭২ সালে একটি প্রজাতির (বর্তমানে উপপ্রজাতি) নামকরণ করেন ডারউইনের নামে (Pucrasia macrolopha darwini)। Gray, J. E. (1873) "Notes on Chinese Mud-Tortoises (Trionychidae), with the Description of a new Species sent to the British Museum by Mr. Swinhoe, and Observations on the Male Organ of this Family", Annals and Magazine of Natural History, series 4, vol. XII, 1873. Pp. 156-161 and Plate V. Hall, Philip B. (1987) Robert Swinhoe (1836-1877): A Victorian Naturalist in Treatyport China. The Geographical Journal 153:37-47 রবার্ট সুইনহোর প্রকাশিত বিভিন্ন রচনা। জীবনী: স্যামুয়েল স্টিফেনসন রচিত। ওয়েব্যাক মেশিনে আর্কাইভকৃত ১৮ সেপ্টেম্বর ২০০৮ তারিখে Biography - Takao Club Darwin Swinhoe correspondence[স্থায়ীভাবে অকার্যকর সংযোগ]
প্রাথমিক চিকিৎসা

প্রাথমিক চিকিৎসা বা ফার্স্ট এইড (ইংরেজি: First aid) কোন ব্যক্তির শারীরিক অক্ষমতা, ক্ষতিগ্রস্ততা বা আঘাতপ্রাপ্তির প্রেক্ষাপটে সাধারণ জ্ঞানের উপর নির্ভর করে অস্থায়ী চিকিৎসাবিশেষ।প্রতিবছর সেপ্টেম্বর মাসের দ্বিতীয় শনিবার পালিত হয় প্রাথমিক চিকিৎসা দিবস বা first aid day।দুর্ঘটনাজনিত কোন কারণে গুরুতর ক্ষতিগ্রস্ততা ও সঙ্কটাপন্ন হবার হাত থেকে রোগীকে বাঁচাতে প্রাথমিক চিকিৎসা অত্যন্ত ফলপ্রসূ ভূমিকা পালন করে থাকে। এর ফলে ভূক্তভোগী ব্যক্তিকে অস্থায়ীভিত্তিতে নিরাপত্তা প্রদান করে উন্নত চিকিৎসার জন্যে হাসপাতালে প্রেরণ করা হয়। ফলশ্রুতিতে ডাক্তার বা নার্স প্রয়োজনীয় চিকিৎসা ও সহযোগিতা করে আঘাতপ্রাপ্ত ব্যক্তিকে নিজ গৃহে প্রত্যাবর্তন কিংবা অন্য কোন বিশেষায়িত হাসপাতালে দ্রুত প্রেরণের সঠিক নির্দেশনা ও প্রয়োজনীয় পদক্ষেপ নিয়ে থাকেন। প্রাথমিক চিকিৎসা প্রদানের জন্যে তেমন কোন যন্ত্রপাতি বা চিকিৎসা উপকরণের প্রয়োজন পড়ে না; এর প্রধান কারণ হচ্ছে যে-কোন স্থানে ও যেকোনো সময়ে দুর্ঘটনা ঘটে যেতে পারে। জরুরী চিকিৎসা কর্তৃপক্ষ প্রাথমিক চিকিৎসার উপর আগ্রহী ব্যক্তিদেরকে প্রশিক্ষণ দিয়ে থাকেন। এর ফলে প্রশিক্ষণ গ্রহণকারী ব্যক্তি নির্দিষ্ট স্থানে তথ্য প্রেরণ করেন ও অ্যাম্বুলেন্স আসার পূর্ব পর্যন্ত রোগীকে প্রাথমিক চিকিৎসা দিয়ে থাকেন। প্রাথমিক চিকিৎসার মূল উদ্দেশ্য নিম্নবর্ণিত তিনটি বিষয়ের উপর সীমাবদ্ধ - বিপদাপন্ন ব্যক্তির জীবনকে সংরক্ষণ করা। তাকে মৃত্যুর সম্ভাবনা থেকে দূরে সরিয়ে রাখার চেষ্টা করা। আরও আঘাতপ্রাপ্তি হওয়া থেকে রক্ষা করা। ভূক্তভোগী ব্যক্তির আঘাত যাতে আরও দ্রুত ছড়িয়ে না পড়ে কিংবা আরও গুরুতর পর্যায়ের দিকে অগ্রসর না হয় সেদিকে নজর রাখা। রক্তপাত বন্ধ করার দ্রুত পদক্ষেপ নেয়া। উদ্দীপনা জাগিয়ে তুলে ব্যক্তিকে অজ্ঞান অবস্থায় হাসপাতালে প্রেরণ না করা। আঘাতপ্রাপ্তি তেমন গুরুতর নয় এ বিষয়টি ব্যক্তির অন্তঃমনে প্রবেশ করানো। আরোগ্য লাভের জন্যে ব্যান্ডেজ বা প্লাস্টার প্রয়োগের ন্যায় সাধারণ চিকিৎসা সেবাই অনেকাংশে মূল চিকিৎসায় রূপান্তরিত হতে পারে। আগ্রহী ব্যক্তিদেরকে প্রাথমিক চিকিৎসার উপর খুবই উঁচুমানের প্রশিক্ষণ দেয়া হয়। সাধারণতঃ প্রশিক্ষণ পর্বটি অভিজ্ঞতাসম্পন্ন চিকিৎসক ও ব্যক্তিত্ব কর্তৃক পরিচালিত হয়ে থাকে। প্রশিক্ষণের মান, সময়সীমা দেশে-বিদেশে ভিন্ন হতে পারে। যুক্তরাজ্যে একদিনের জন্যে প্রাথমিক চিকিৎসাবিষয়ক প্রশিক্ষণমালা প্রদান করা হয় এবং কার্যস্থলে চার দিনব্যাপী প্রশিক্ষণ চলে। প্রশিক্ষণে আঘাতপ্রাপ্তি থেকে আত্মরক্ষা, প্রয়োজনীয় নিরাপত্তা এবং চিকিৎসা প্রদানের ধাপসমূহ অন্তর্ভুক্ত থাকে। ""Accidents and first aid". NHS Direct. Archived from the original on 2008-05-03. Retrieved 2008-10-04"। ২০০৮-০৫-০৩ তারিখে মূল থেকে আর্কাইভ করা। সংগ্রহের তারিখ ২০০৮-০৫-০৩।  উইকিঅভিধানে প্রাথমিক চিকিৎসা শব্দটি খুঁজুন। উইকিবইয়ে এই বিষয়ের উপরে একটি বই রয়েছে: প্রাথমিক চিকিৎসা First Aid Guide at the Mayo Clinic What is CPR ওয়েব্যাক মেশিনে আর্কাইভকৃত ৯ সেপ্টেম্বর ২০১২ তারিখে First aid from the British Red Cross - including first aid tips and first aid training information টেমপ্লেট:First aid টেমপ্লেট:Emergency medicine টেমপ্লেট:Lifesaving and Lifeguarding